Abdul Rahman

For mannsnavnet, se Abdarrahman.

Tunku Abdul Rahman Putra Al-Haj ibni Almarhum Sultan Abdul Hamid Shah, vanligvis kalt Tunku Abdul Rahman, også Bapa Kemerdekaan («Uavhengighetens far») eller Bapa Malaysia («Malaysias far») eller bare tiltalt som Tunku (en prinsetittel i Malaysia), (født 8. februar 1903 i Istana Pelamin i Alor Setar i Kedah, død 6. desember 1990) var en malaysisk politiker. Han var minister i Malayaføderasjonen fra 1955 og landets første statsminister ved selvstendigheten i 1957.Encyclopædia Britannica - Tunku Abdul Rahman Putra Alhaj, besøkt 29. januar 2019. 

Tunku Abdul Rahman var den sjuende sønnen til Sultan Abdul Hamid Halim Shah, den 24. sultanen av Kedah.Joseph Liow, Michael Leifer: Dictionary of the Modern Politics of Southeast Asia (Google Books), side 59. Han studerte på 1920-tallet ved University of Cambridge i England, og fikk sin Bachelor of Art i jus i 1926.St Catharine’s College, Cambridge - Tunku Abdul Rahman Fund , besøkt 29. januar 2019. 

I 1954 ledet Tunku Abdul Rahman en delegasjon til London for å søke uavhengighet for Malaysia, noe som senere resulterte i at man kom overens om å gjøre landet selvstendig fra 31. august 1957. I mellomtiden hadde man autonomt styre med Abdul Rahman som leder. 

Tunku Abdul Rahman tok initiativet til etableringen av Association of Southeast Asia (ASA) i 1961, med Malaysia, Thailand og Filippinene som medlemmer. Grupperingen ble i 1967 omdannet til en større organisasjon, Association of Southeast Asian Nations (ASEAN).Parliament of Australia - Chapter 1: Historical Overview, besøkt 29. januar 2019.

Som sportinteressert var Tunku Abdul Rahman formann for den asiatiske fotballkonføderasjonen, Asian Football Confederation (AFC). Han har også vært formann i Malayas fotballforbund, Football Association of Malaya (forløperen til Football Association of Malaysia), en stilling han overtok i 1951.Football Association of Malaysia - History , besøkt 29. januar 2019.

Han ble utnevnt til companion av Order of Australia og til medlem av den britiske Order of the Companions of Honour.Australian Government - Tunku Abdul RAHMAN PUTRA, besøkt 29. januar 2019.IMDB - Companion of Honour Recipients, besøkt 29. januar 2019.

 Se også 
 Tunku Abdul Rahman nasjonalpark

 Referanser 


 Eksterne lenker 



Kategori:Malaysias statsministre
Kategori:Order of Australia
Kategori:Personer fra Kedah
Kategori:Fødsler i 1903
Kategori:Dødsfall i 1990